Irmantas Jarukaitis

Irmantas Jarukaitis (g. 1973 m. vasario 6 d. Prienuose) – teisininkas, Lietuvos vyriausiojo administracinio teismo (LVAT) teisėjas, teisėtyrininkas europeistas, Vilniaus universiteto (VU) lektorius, viešojo administravimo (ES srityje) teisininkas.

 Biografija 
1980-1991 m. baigė Prienų „Žiburio“ gimnaziją, 1992-1997 m. VU Teisės fakultete – vientisąsias teisės studijas, įgijo teisininko kvalifikaciją. VU baigė doktorantūros studijas, 2008 m. kovo 7 dieną apgynė disertaciją tema „Europos Sąjunga ir Lietuvos Respublika: narystės konstituciniai pagrindai“ (mokslinis vadovas prof. Vilenas Vadapalas, Disertacijos gynimo tarybos pirmininkas doc. Armanas Abramavičius, kiti nariai – prof. Gediminas Vitkus, doc. Ignas Vėgėlė, doc. Dainius Žalimas ir buvęs bendrakursis doc. Justinas Žilinskas (MRU)Pranešimas apie disertacijos „Europos Sąjunga ir Lietuvos Respublika: narystės konstituciniai pagrindai“ gynimą (VU inf., 2008-01-23). Socialinių mokslų (teisės krypties) daktaras. Stažavosi Zalcburge (Austrija), Ispanijoje, Danijoje, Suomijoje, Prancūzijoje, Kanadoje, Vokietijoje (Makso Planko institute ir kt.), Latvijoje, baigė įvairius kursus, lankė seminarus.

Nuo 1995 m. balandžio mėn. Lietuvos Respublikos krašto apsaugos ministerijos (LR KAM) Administracinio departamento, nuo 1996 m. lapkričio mėn. LR KAM Tarptautinių ryšių departamento vyr. specialistas, nuo 1997 m. liepos mėn. Europos teisės departamento prie Lietuvos Respublikos teisingumo ministerijos vyr. specialistas, Žmogaus teisių ir tarptautinės teisės skyriaus vedėjas, ETD generalinio direktoriaus pavaduotojas, nuo 2010 m. kovo 8 d. Lietuvos vyriausiojo administracinio teismo teisėjasDėl Lietuvos vyriausiojo administracinio teismo teisėjo skyrimo (LR Prezidentė, 2010-03-08) (tapo 16-uoju LVAT teisėju).

Nuo 1999 m. rugsėjo mėn. iki šiol VU Teisės fakulteto Tarptautinės ir ES teisės katedros, nuo 2009 m. rugsėjo 1 d. – Viešosios teisės katedros asistentas, lektorius. Informatikos teisės centro prie VU Teisės fakulteto asistentasIrmantas Jarukaitis („Infolex“ inf.), nuo 2000 m. rugsėjo mėn. Lietuvos viešojo administravimo instituto lektorius. 1998 m. vasario 12 d. skaitė pranešimą Sofijoje (Bulgarija), 2001 m. – Internetinės telefonijos, ES teisės konferencijose Vilniuje, 2002 m. – Belfaste (Šiaurės Airija) ir Vilniuje, 2003 m. – LRVK ir ETD bendroje, kitose konferencijose bei teisės renginiuoseIrmantas Jarukaitis  (Informatikos teisės centro prie VU Teisės fakulteto inf.; PDF). Nuo 2000 m. Telders tarptautinio teismo inscenizacijų konkurso Peržiūros tarybos narys, „InfoBalt“ asociacijos Teisės komiteto narys (rengė teisės aktus ir kitus dokumentus ITT srityje bei juo svarstė). Narys darbo grupėse, rengusiosiose teisės aktus telekomunikacijų, e. prekybos, intelektinės nuosavybės ir kitose srityse.

Paskelbė mokslo, kitokių publikacijų. ES teisės vadovėlio, istorinės politinės EB ir ES apžvalgos vertimų bendraautoris.

Moka anglų, rusų, prancūzų kalbasIrmantas Jarukaitis  (LVAT inf.). Turi lenkų kalbos pagrindus.

Vedęs.

 Išnašos 

Kategorija:Lietuvos vyriausiojo administracinio teismo teisėjai
Kategorija:Lietuvos teisėtyrininkai tarptautininkai
Kategorija:Europos teisės teisėtyrininkai
Kategorija:Lietuvos viešojo administravimo teisininkai